pythainlp/thai_wikipedia_clean_20230101 huggingface dataset:
สหราชอาณาจักรในโอลิมปิกฤดูร้อน 1972
ประเทศกรีซในโอลิมปิกฤดูร้อน 1972
สาธารณรัฐกัวเตมาลาในโอลิมปิกฤดูร้อน 1972
สาธารณรัฐสหกรณ์กายอานาในโอลิมปิกฤดูร้อน 1972
สาธารณรัฐเฮติในโอลิมปิกฤดูร้อน 1972
เขตบริหารพิเศษฮ่องกงในโอลิมปิกฤดูร้อน 1972
ประเทศฮังการีในโอลิมปิกฤดูร้อน 1972
ประเทศไอซ์แลนด์ในโอลิมปิกฤดูร้อน 1972
ประเทศอินเดียในโอลิมปิกฤดูร้อน 1972
ประเทศอินโดนีเซียในโอลิมปิกฤดูร้อน 1972
ประเทศอิหร่านในโอลิมปิกฤดูร้อน 1972
สาธารณรัฐไอร์แลนด์ในโอลิมปิกฤดูร้อน 1972
รัฐอิสราเอลในโอลิมปิกฤดูร้อน 1972
ประเทศอิตาลีในโอลิมปิกฤดูร้อน 1972
ประเทศจาเมกาในโอลิมปิกฤดูร้อน 1972
ประเทศญี่ปุ่นในโอลิมปิกฤดูร้อน 1972
สาธารณรัฐเคนยาในโอลิมปิกฤดูร้อน 1972
ประเทศเกาหลีใต้ในโอลิมปิกฤดูร้อน 1972
ประเทศเกาหลีเหนือในโอลิมปิกฤดูร้อน 1972
รัฐคูเวตในโอลิมปิกฤดูร้อน 1972
ประเทศเลบานอนในโอลิมปิกฤดูร้อน 1972
ราชอาณาจักรเลโซโทในโอลิมปิกฤดูร้อน 1972
สาธารณรัฐไลบีเรียในโอลิมปิกฤดูร้อน 1972
ราชรัฐลิกเตนสไตน์ในโอลิมปิกฤดูร้อน 1972
ราชรัฐลักเซมเบิร์กในโอลิมปิกฤดูร้อน 1972
สาธารณรัฐมาดากัสการ์ในโอลิมปิกฤดูร้อน 1972
สาธารณรัฐมาลาวีในโอลิมปิกฤดูร้อน 1972
ประเทศมาเลเซียในโอลิมปิกฤดูร้อน 1972
สาธารณรัฐมาลีในโอลิมปิกฤดูร้อน 1972
สาธารณรัฐมอลตาในโอลิมปิกฤดูร้อน 1972
ประเทศเม็กซิโกในโอลิมปิกฤดูร้อน 1972
ราชรัฐโมนาโกในโอลิมปิกฤดูร้อน 1972
ประเทศมองโกเลียในโอลิมปิกฤดูร้อน 1972
ประเทศโมร็อกโกในโอลิมปิกฤดูร้อน 1972
ราชอาณาจักรเนปาลในโอลิมปิกฤดูร้อน 1972
ประเทศเนเธอร์แลนด์ในโอลิมปิกฤดูร้อน 1972
เนเธอร์แลนด์แอนทิลลิสในโอลิมปิกฤดูร้อน 1972
ประเทศนิวซีแลนด์ในโอลิมปิกฤดูร้อน 1972
สาธารณรัฐนิการากัวในโอลิมปิกฤดูร้อน 1972
สาธารณรัฐไนเจอร์ในโอลิมปิกฤดูร้อน 1972
สหพันธ์สาธารณรัฐไนจีเรียในโอลิมปิกฤดูร้อน 1972
ประเทศนอร์เวย์ในโอลิมปิกฤดูร้อน 1972
ประเทศปากีสถานในโอลิมปิกฤดูร้อน 1972
ประเทศปานามาในโอลิมปิกฤดูร้อน 1972
สาธารณรัฐปารากวัยในโอลิมปิกฤดูร้อน 1972
ประเทศเปรูในโอลิมปิกฤดูร้อน 1972
สาธารณรัฐฟิลิปปินส์ในโอลิมปิกฤดูร้อน 1972
ประเทศโปแลนด์ในโอลิมปิกฤดูร้อน 1972
สาธารณรัฐโปรตุเกสในโอลิมปิกฤดูร้อน 1972
ปวยร์โตรีโกในโอลิมปิกฤดูร้อน 1972
ประเทศโรมาเนียในโอลิมปิกฤดูร้อน 1972
สาธารณรัฐซานมารีโนในโอลิมปิกฤดูร้อน 1972
ราชอาณาจักรซาอุดีอาระเบียในโอลิมปิกฤดูร้อน 1972
สาธารณรัฐเซเนกัลในโอลิมปิกฤดูร้อน 1972
สาธารณรัฐสิงคโปร์ในโอลิมปิกฤดูร้อน 1972
ประเทศโซมาเลียในโอลิมปิกฤดูร้อน 1972
ประเทศสเปนในโอลิมปิกฤดูร้อน 1972
สาธารณรัฐซูดานในโอลิมปิกฤดูร้อน 1972
ประเทศซูรินามในโอลิมปิกฤดูร้อน 1972
ราชอาณาจักรสวาซิแลนด์ในโอลิมปิกฤดูร้อน 1972
ประเทศสวีเดนในโอลิมปิกฤดูร้อน 1972
ประเทศสวิตเซอร์แลนด์ในโอลิมปิกฤดูร้อน 1972
สาธารณรัฐอาหรับซีเรียในโอลิมปิกฤดูร้อน 1972
ประเทศแทนซาเนียในโอลิมปิกฤดูร้อน 1972
ประเทศไทยในโอลิมปิกฤดูร้อน 1972
สาธารณรัฐโตโกในโอลิมปิกฤดูร้อน 1972
ประเทศตรินิแดดและโตเบโกในโอลิมปิกฤดูร้อน 1972
สาธารณรัฐตูนิเซียในโอลิมปิกฤดูร้อน 1972
ประเทศตุรกีในโอลิมปิกฤดูร้อน 1972
สาธารณรัฐยูกันดาในโอลิมปิกฤดูร้อน 1972
สหรัฐในโอลิมปิกฤดูร้อน 1972
ประเทศอุรุกวัยในโอลิมปิกฤดูร้อน 1972
สหภาพโซเวียตในโอลิมปิกฤดูร้อน 1972
ประเทศเวเนซุเอลาในโอลิมปิกฤดูร้อน 1972
สาธารณรัฐเวียดนามในโอลิมปิกฤดูร้อน 1972
หมู่เกาะเวอร์จินของสหรัฐอเมริกาในโอลิมปิกฤดูร้อน 1972
ยูโกสลาเวียในโอลิมปิกฤดูร้อน 1972
สาธารณรัฐแซมเบียในโอลิมปิกฤดูร้อน 1972
ประเทศอัปเปอร์วอลตาในโอลิมปิกฤดูร้อน 1972
สาธารณรัฐอัปเปอร์วอลตา (ในชื่อ อัปเปอร์วอลตา) เข้าร่วมแข่งขันกีฬา โอลิมปิกฤดูร้อน 1972 ณ เมืองมิวนิก ประเทศเยอรมนีตะวันตก ซึ่งเป็นครั้งแรกและครั้งเดียวที่ประเทศเข้าร่วมแข่งขันกีฬาโอลิมปิก ภายใต้ชื่อนั้น อย่างไรก็ตาม นักกีฬาอัปเปอร์วอลตาคนแรกได้เข้าร่วมแข่งขันในกีฬาโอลิมปิกฤดูร้อน 1924 โดยเป็นส่วนหนึ่งของประเทศฝรั่งเศส อันเดร บิคาบา เป็นนักกีฬาคนเดียวที่เป็นตัวแทนของอัปเปอร์วอลตาในปี ค.ศ. 1972 ซึ่งเข้าร่วมแข่งขันในรายการวิ่ง 100 เมตร ชาย แต่ไม่ผ่านรอบคัดเลือก เริ่มแรกอัปเปอร์วอลตาพยายามส่งนักกีฬาเข้าร่วมโอลิมปิกฤดูร้อน 1976 แต่ยกเลิกเนื่องจากการคว่ำบาตรร่วมกับประเทศในทวีปแอฟริกาอื่น ๆ และกลับมาแข่งขันในกีฬาโอลิมปิกฤดูร้อน 1988 โดยใช้ชื่อว่า บูร์กินาฟาโซ
อัปเปอร์วอลตามีนักกีฬาคนเดียวใ กรีฑา, อังเดร บิคาบา เข้าร่วมเพียงครั้งเดียวในกีฬาโอลิมปิก เขามีส่วนร่วมในฮีตที่หกของ วิ่ง 100 เมตร บุคคลชาย ได้อันดับที่ 5 ด้วยเวลา 10.71 นาทีและไม่ผ่านเข้าสู่รอบก่อนรองชนะเลิศ
กีฬาโอลิมปิกซ้อน 1906
กีฬาโอลิมปิกซ้อน 1906  เป็นการแข่งขันกีฬาหลายประเภทในระดับนานาชาติ จัดขึ้นที่กรุงเอเธนส์ ประเทศกรีซ ระหว่างวันที่ 22 เมษายน-2 พฤษภาคม พ.ศ. 2449 ซึ่งอยู่ในระหว่างการตัดสินใจว่าจะกำหนดให้เป็นกีฬาโอลิมปิกหรือไม่ และเหรียญรางวัลที่มอบในการแข่งขันนี้ก็ไม่ได้รับการบันทึกจากคณะกรรมการโอลิมปิกสากล
เหรียญเหล่านี้ได้มีการมอบแต่ไม่ได้รับการยอมรับจากคณะกรรมการโอลิมปิกสากลอีกต่อไป
นิสสัน มาร์ช
นิสสัน มาร์ช (Nissan March) หรืออีกชื่อหนึ่งคือ นิสสัน ไมครา (Nissan Micra) เป็นรถยนต์นั่งขนาดเล็กมาก (Subcompact Car) รุ่นหนึ่งที่ผลิตโดยบริษัทรถยนต์สัญชาติญี่ปุ่นชื่อ นิสสัน มีรูปทรงแบบ Hatchback (ท้ายกุด ไม่มีกระโปรงหลัง) ซึ่งในปัจจุบัน คนไทยหลายๆ คน เริ่มรู้จัก นิสสัน มาร์ช ในฐานะของรถอีโคคาร์ (Ecocar) ที่ประหยัดน้ำมันมาก (ประมาณ 20-25 กิโลเมตรต่อลิตร)
ในช่วง พ.ศ. 2516 ลากยาวไปจนถึงช่วง พ.ศ. 2523 ได้เกิดวิกฤติน้ำมันแพงขึ้นรอบหนึ่ง (ไม่ใช่รอบที่แพงอยู่ในปัจจุบันนี้) ผู้ที่ต้องการซื้อรถหลายคนจึงหันไปให้ความสนใจกับรถขนาดเล็ก ประหยัดน้ำมัน ซึ่งในขณะนั้น นิสสันได้ผลิตรถยนต์ Hatchback ขนาดเล็กมากและประหยัดน้ำมันอยู่แล้วรุ่นหนึ่ง ชื่อว่า นิสสัน เชอร์รี (Nissan Cherry) แต่ทว่า นิสสัน เชอร์รี กลับทำยอดขายได้ไม่ดีนักด้วยเหตุผลหลายประการ ทางนิสสันจึงเห็นว่า น่าจะทำรถ Hatchback ขนาดเล็กมากขึ้นมาใหม่รุ่นหนึ่งที่ต้องมีรูปทรงทันสมัย ดึงดูดใจคนรุ่นใหม่ (ในช่วงนั้น) บำรุงรักษาง่าย ขับขี่ง่าย ราคาไม่แพง และประหยัดน้ำมัน
ใน พ.ศ. 2521 นิสสันจึงได้จัดตั้งทีมงานพัฒนารถรุ่นดังกล่าว โดยตั้งชื่อโครงการนี้ว่า The KX Plan ซึ่งหลังจากทำการพัฒนาได้ 3 ปี ใน พ.ศ. 2524 นิสสันก็เปิดตัวรถต้นแบบรุ่นใหม่ก่อนการจำหน่ายจริง 1 ปี ใช้ชื่อต้นแบบว่า KX-018 แต่ยังขาดชื่อที่เหมาะสมในการจำหน่ายจริง นิสสันจึงได้จัดรายการประกวดตั้งชื่อรถรุ่นใหม่ขึ้น ซึ่งก็มีผลตอบรับดีมาก ภายในระยะเวลาประมาณ 2 เดือนครึ่ง มีผู้ส่งชื่อร่วมประกวดสูงถึง 5.65 ล้านคน แต่ทว่า เมื่อประกาศผลโหวตออกไป ชื่อที่ได้รับการโหวตสูงสุดเป็นอันดับแรกๆ ได้แก่
คณะกรรมการการประกวด เห็นว่า ชื่อส่วนใหญ่ที่ถูกส่งมาประกวด ไม่เหมาะสมกับรถอย่างรุนแรง แต่หลังจากได้อ่านชื่อที่ถูกส่งมาประกวดทั้งหมดเรียบร้อยแล้ว ก็ได้ตัดสินใจใช้ชื่อในลำดับที่ 164 ของตาราง คือชื่อ March ซึ่งมีคนส่งชื่อนี้มาเพียง 4,065 คน (จาก 5.65 ล้านคน) ซึ่งเมื่อดูความหมายตามพจนานุกรมแล้ว March นอกจากจะแปลว่า "เดือนมีนาคม" หรือ "การเดินสวนสนาม" แล้ว ยังแปลว่า "การมุ่งไปข้างหน้า" หรือ "กรีทาทัพ" ได้อีกด้วย
ในที่สุด นิสสัน มาร์ช รุ่นแรก ก็ได้เปิดตัวขึ้นในวันที่ 22 ตุลาคม พ.ศ. 2525 เป็นครั้งแรก
รุ่นที่ 1 K10 (พ.ศ. 2525 - 2535).
นิสสัน มาร์ช รุ่นที่ 1 ใช้รหัสตัวถังว่า K10 ในการเปิดตัวได้มีการนำ Masahiko Kondou นักแข่งรถ Formula Nippon และเป็น Idol ยอดนิยมของวัยรุ่นญี่ปุ่นในช่วงนั้นมาเป็นพรีเซนเตอร์ ส่วนเครื่องยนต์ที่ใช้ เครื่องยนต์ตัวแรกและดั้งเดิมของมาร์ช K10 คือเครื่องยนต์คาร์บูเรเตอร์ MA10S 4 สูบ SOHC 8 วาล์ว 987 ซีซี ในการขับขี่บนท้องถนนจริง พบว่า นิสสัน มาร์ช รุ่นแรก มีอัตราการใช้น้ำมันประหยัดมาก คือ 21 กิโลเมตร/ลิตร และจากการทดสอบพบว่า หากขับขี่ด้วยความเร็วคงที่ 60 กิโลเมตร/ชั่วโมงแล้ว จะสามารถประหยัดน้ำมันได้ถึง 32.5 กิโลเมตรต่อลิตร ซึ่งในภาพรวมนิสสัน มาร์ช รุ่นแรก ประสบความสำเร็จอย่างดีเยี่ยม อีกทั้งมีการคิดค้นรุ่นพิเศษลิมิเต็ดเอดิชันออกมาอีกหลายรุ่น จึงได้รับการตอบรับอย่างดี และเป็นรถเล็กรุ่นแรก ที่ติดตั้ง Turbocharger และหัวฉีดอิเล็กทรอนิกส์ ในปี 2528 และ Nissan March Super Turbo (รวมเทคโนโลยี Supercharger และ Turbocharger ไว้ในเครี่อง MA10ET ตัวเดียว ) ในปี 2532 และสามารถทำยอดขายได้ครบ 1 ล้านคันในเวลาเพียง 6 ปีหลังจากเริ่มผลิต และมียอดขาย K10 รวมทั้งสิ้นประมาณ 1.6 ล้านคัน
รุ่นที่ 2 K11 (พ.ศ. 2535 - 2545).
นิสสัน มาร์ช รุ่นที่ 2 ใช้รหัสตัวถังว่า K11 ในการออกแบบได้ใช้โปรแกรม CAD มาช่วยในการสร้าง และออกแบบให้มีรูปทรงโค้งมน กลมกลึน ดูเป็นมิตรกว่ารุ่นเดิมมาก นอกจากนี้ยังได้เปลี่ยนไปใช้เครื่องยนต์แบบ CG10DE 4 สูบ DOHC 16 วาล์ว 987 ซีซี เป็นเครื่องรุ่นมาตรฐาน มีระบบเกียร์ธรรมดา 5 สปีด กับเกียร์อัตโนมัติ CVT และได้สร้างสถิติอย่างน่าชื่นชม โดยได้รับรางวัลรถยนต์ยอดเยี่ยมแห่งปีของญี่ปุ่น (Car of the Year Japan) ประจำปี 1992 และเป็นรถรุ่นแรกของญี่ปุ่น ที่คว้ารางวัลรถยนต์ยอดเยี่ยมแห่งปีของยุโรป (European Car of the Year) ประจำปี 1993 ซึ่งในรายการทีวีซีรีส์ญี่ปุ่นเรื่อง แชมป์เฉือนแชมป์ ตอน World Records ที่ออกอากาศในประเทศไทยในช่วง พ.ศ. 2552 ในการแข่งขัน ดริฟท์จอดรถ ก็ใช้รถ นิสสัน มาร์ช รุ่นที่ 2 ในการแข่งขัน
อย่างไรก็ตาม นิสสัน มาร์ช รุ่นที่ 2 ยังมีความปลอดภัยไม่มากเท่าที่ควร จากการทดสอบขององค์การทดสอบความปลอดภัยของยานยนต์ Euro NCAP ได้ประเมินว่า นิสสัน มาร์ช รุ่นที่ 2 มีความปลอดภัยเพียงระดับ 2 ดาว จาก 5 ดาว
รุ่นที่ 3 K12 (พ.ศ. 2545 - 2553).
นิสสัน มาร์ช รุ่นที่ 3 ใช้รหัสตัวถังว่า K12 พัฒนาขึ้นบนพื้นฐานของรูปแบบ B-Platform เปิดตัวใน พ.ศ. 2544 เริ่มการผลิตกันอย่างจริงจังใน พ.ศ. 2545 ตัวถังใหม่มีความโค้งมนมากขึ้น สูงขึ้น และกว้างขึ้น ซึ่งสือมวลชน รวมถึงสถาบันการออกแบบชั้นนำหลายแห่ง ก็ต่างออกมายอมรับว่างานชิ้นนี้มีดีไซน์แตกต่าง ดูเป็นเอกลักษณ์ ด้วยการเน้นการเพิ่มพื้นที่ในห้องโดยสาร การใช้ไฟหน้ารูปทรงแบบดวงตาการ์ตูน บักส์ บันนี รูปทรงรถแบบลู่ลมช่วยลดแรงต้านลมระหว่างการวิ่ง (ค่า Cd.=0.32) เสาหลังคาหลังถูกลดความยาวลงเพื่อลดจุดบอดของสายตาขณะถอยจอด และมาพร้อมกับเทคโนโลยีใหม่ คือ Keyless Ignition คือจะมีรีโมทกุญแจไว้ให้เจ้าของรถ เมื่อเจ้าของรถพกรีโมทกุญแจเข้ามาในรถ จะสามารถกดปุ่มสตาร์ทรถได้ทันทีโดยไม่ต้องใช้กุญแจ (เหมือน โตโยต้า ยาริส ในปัจจุบัน)
เครื่องยนต์เปลี่ยนไปใช้เครื่องยนต์แบบ CR โดยใช้เครื่องยนต์ CR10DE เป็นรุ่นมาตรฐาน เกียร์ธรรมดาถูกยกเลิกไปในเกือบทุกรุ่น ยกเว้นรุ่นที่ใช้เครื่องยนต์ประเภท CR12DE จะยังผลิตเกียร์ธรรมดาให้เลือกเป็นพิเศษ มีสีตัวถังให้เลือกถึง 12 สี
รุ่นที่ 4 K13 (พ.ศ. 2553 - ปัจจุบัน).
นิสสัน มาร์ช รุ่นที่ 4 ใช้รหัสการพัฒนาว่า W02A ภายหลังได้ใช้รหัสตัวถังเป็น K13 เปิดตัวครั้งแรกใน พ.ศ. 2552 และเริ่มผลิตในเดือนมีนาคม พ.ศ. 2553 รวมถึงประเทศไทยด้วย หลังจากผลิตนิสสัน มาร์ชรุ่นที่ 1 ในประเทศไทยแล้ว ล้มเหลวอย่างสิ้นเชิงเมื่อกว่า 20 ปีก่อน นิสสันก็ตัดสินใจผลิตนิสสัน มาร์ช ในประเทศไทยอีกครั้ง โดยใช้ชื่อในการโฆษณาว่า "นิสสัน อีโคคาร์" (Nissan Ecocar) ซึ่งจะใช้เครื่องยนต์ 1,200 ซีซี 3 สูบ ซึ่งสามารถประหยัดน้ำมันได้ไม่แพ้รุ่นก่อนๆ โดยนิสสัน มาร์ช รุ่นใหม่นี้ ผ่านเกณฑ์มาตรฐานข้อกำหนดรถประหยัดพลังงานสากล (อีโคคาร์) ซึ่งมีข้อกำหนดดังนี้
รถที่ผ่านเกณฑ์มาตรฐานอีโคคาร์ ในประเทศไทย จะได้รับผลประโยชน์ในการลดภาษีสรรพสามิตเหลือร้อยละ 17 (รถเก๋งที่ไม่ผ่านเกณฑ์อีโคคาร์ ต้องจ่ายภาษีร้อยละ 30-50) และในวันที่ 22 มีนาคม พ.ศ. 2556 นิสสัน มาร์ช ก็ได้มีการไมเนอร์เชนจ์ขึ้น โดยปรับโฉมให้ดูสปอร์ตขึ้น โดนเปลี่ยนรูปแบบกระจังหน้าใหม่ ไฟหน้าใหม่ ไฟท้ายแบบ LED
จะเห็นว่าแม้โฉมจะถูกดึงใช้มานานตั้งแต่ปี 2010 แต่ March ก็ยังมีการอัพเดทรายละเอียดของอุปกรณ์ของตัวรถอย่างต่อเนื่องให้ทันยุคทันสมัยอยู่เสมอ พร้อมกับราคาเริ่มต้นที่สูงขึ้นด้วยเช่นกัน โดยล่าสุดปีนี้ก็มีการเปิดตัวรุ่นปรับปรุงอีกครั้ง เพิ่มความสดใสกับทางเลือกของสีตัวถังใหม่และราคาเริ่มต้นที่ถูกลงจับต้องได้ง่ายขึ้นออกมาให้เลือก
โดยราคาขายของ Nissan March 2018 ในแต่ละรุ่นย่อย มีให้เลือกดังต่อไปนี้ โดยล้อที่ให้มาจะเป็นล้อเหล็กทุกรุ่นย่อยขนาด 14 นิ้วรัดด้วยยางขนาด 165/70/14
ความเปลี่ยนแปลงทั้งในเรื่องตัวเลขราคาที่ปรับขึ้น ไปจนถึงรายละเอียดต่าง ๆ ของอ๊อพชั่นการใช้งาน Nissan March ตอนนี้ปี 2018 จะเป็นอย่างไรบ้าง ไปดูรีวิวโดยละเอียดทั้งภายนอก ภายใน เครื่องยนต์ และระบบความปลอดภัยกันได้เลย
อวสานการผลิตในประเทศไทย.
ล่าสุด มีข่าวคราวว่า Nissan ประเทศไทย เตรียมยุติการผลิต Nissan March รหัส K13 อย่างเป็นทางการในประเทศไทย ภายในปี พ.ศ. 2565 นี้ ! ถือเป็นการปิดตำนาน อีโค่คาร์คันแรกของประเทศไทย ที่ขายมาอย่างยาวนาน 12 ปี ตั้งแต่ 12 มีนาคม พ.ศ. 2553
ทางด้าน Nissan March ที่ว่ากันว่าจ่อยุติการผลิตนั้นความจริงคือยังมีการผลิตอยู่ที่โรงงาน บางนา-ตราด กม. 22 แต่จำนวนการผลิตมีไม่มากนักและยังค้างการผลิตราวๆ 200 คัน สาเหตุที่ค้างนั้นเนื่องจากปัญหาชิป (เซมิคอนดักเตอร์) ขาดแคลน แต่ถ้าสถานการณ์ขาดแคลนชิ้นส่วนกลับมาเข้าสู่สถานการณ์ปกติจะกลับมาผลิตที่ยังค้างอยู่เช่นเดิมและอาจเป็นล็อตสุดท้ายเพราะเนื่องจากเจนนี้อยู่ในยุครถปลายรุ่น เท่ากับว่าทั้ง Nissan Note และ Nissan March ยังคงจำหน่ายปกติจนกว่ารถหมดสต็อกทั้งประเทศ ถึงแม้รุ่น Note ปิดสายการผลิตและรุ่น March ยังมียอดการผลิตล็อตสุดท้ายค้างอยู่ก็ตาม สอดคล้องกับทาง นายอิซาโอะ เซคิกุจิ ประธาน นิสสัน มอเตอร์ (ประเทศไทย) ได้ให้สัมภาษณ์กับทางประชาชาติธุรกิจว่า Nissan จะจำหน่ายรุ่นปัจจุบันเน้นสี่รุ่นนหลักทั้ง Nissan Almera, Nissan Navara, Nissan Terra และ Nissan Kicks e-Power ที่จะเปิดตัวรุ่น MY2022 ในวันทื่ 1 กรกฎาคม ที่จะถึงนี้ ส่วนรถยนต์นำเข้าขายเพียง สองถึงสามรุ่น ทั้ง Nissan LEAF Nissan GT-R และ Nissan URVAN
นอกจาก Nissan March ที่จะยุติการผลิตแล้ว Nissan Note ก็เตรียมจะยุติการผลิตด้วยเช่นกัน ภายในปี 2022 นี้ โดยทั้งคู่ต่างใช้เครื่องยนต์เดียวกันคือ รหัส HR12DE เบนซิน 3 สูบ ขนาด 1.2 ลิตร 1,198 ซีซี. กระบอกสูบ x ระยะช่วงชัก : 78.0 x 83.6 มิลลิเมตร อัตราส่วนกำลังอัด 10.2 : 1 พละกำลังสูงสุด 79 แรงม้า ที่ 6,000 รอบ/นาที แรงบิดสูงสุด 106 นิวตันเมตร ที่ 4,400 รอบ/นาที จับคู่กับเกียร์ธรรมดา 5 จังหวะ และ เกียร์อัตโนมัติ Xtronic CVT ขับเคลื่อนล้อหน้า รองรับน้ำมันสูงสุด E20
และ Nissan March รหัส K13 คันสุดท้ายจากโรงงานนิสสันในประเทศไทย เมื่อวันที่ 26 กรกฎาคม พ.ศ. 2565 ตลอดระยะเวลา 10 กว่าปี Nissan March มีกระแสตอบรับจากลูกค้าในประเทศไทยค่อนข้างดี แม้ว่าจะมีคู่แข่งหน้าใหม่เข้ามาแย่งส่วนแบ่งการตลาดอยู่เนืองๆ ทว่าความง่ายต่อการใช้งาน ไม่จุกจิก ตลอดจนราคาจำหน่ายที่เป็นมิตรต่อผู้บริโภค ก็มีส่วนช่วยทำให้ Nissan March สามารถกวาดยอดขายไปได้ไม่น้อย สร้างผลกำไรให้กับ Nissan Motor (ประเทศไทย) ได้พอสมควร
อย่างไรก็ตาม เมื่อวันที่ 26 กรกฎาคม 2022 ที่โรงงาน Nissan Motor ประเทศไทย ได้มีการปล่อยรถ Nissan March (K13) สีเงิน คันสุดท้ายออกจากไลน์ผลิต พร้อม Off-line Production เวลา 12.00 น. ถือเป็นการปิดตำนาน EcoCar รุ่นแรกในประเทศไทยอย่างเป็นทางการ
ต้องมาลุ้นกันต่อไปว่า All NEW Nissan March ที่สร้างขึ้นบนแพลตฟอร์ม CMF B-EV มาพร้อมขุมพลังไฟฟ้า 100% (BEV) ที่ถูกเผยภาพ Official Teaser ไปเมื่อช่วงต้นปี 2022 ที่ผ่านมา จะมีโอกาสเข้ามาทำตลาดในประเทศไทย รับช่วงต่อจาก March (K13) หรือไม่ ?
รุ่นที่ 5 K14 (พ.ศ. 2560–ปัจจุบัน).
นิสสัน มาร์ช รุ่นที่ 5 ใช้รหัสว่า K14 ได้เปิดตัวครั้งแรกในโลกที่ปารีส มอเตอร์โชว์ ปี พ.ศ. 2559 โดยมีการออกแบบภายนอกใหม่ทั้งหมด และใช้แพลทฟอร์ม CMF-B ส่วนสีภายนอกมีให้เลือกมากถึง 10 สี โดยการวางจำหน่ายเริ่มที่ยุโรปในเดือนมีนาคม พ.ศ. 2560
นิสสัน มาร์ช ใช้เครื่องยนต์ดีเซล 1.5 ลิตร 97 แรงม้า, เครื่องยนต์เบนซินเทอร์โบ 0.9 ลิตร 90 แรงม้า และเครื่องยนต์เบนซิน 1.0 ลิตร 70 แรงม้า
ซึ่งการเปิดตัวครั้งนี้ น่าจะทำให้นิสสัน มาร์ช รุ่นที่ 5 กลับมามีชีวิตชีวาได้อีกครั้ง หลังจากที่ชาวยุโรปมองว่านิสสัน มาร์ช รุ่นก่อนนั้น ค่อนข้างจืดชืดเมื่อเทียบกันรุ่นก่อน (K12) ที่มีการออกแบบที่ดีกว่า รวมไปถึงคุณภาพที่ต่ำกว่าความคาดหวัง ทั้งหมดนี้จึงทำให้นิสสัน มาร์ช รุ่นที่ 5 จำเป็นต้องดูดีขึ้นขึ้น โดยการเปลี่ยนแปลงจึงเริ่มขึ้นด้วยรถต้นแบบ Nissan Sway Concept
โรงเรียนราชนันทาจารย์ สามเสนวิทยาลัย ๒
โรงเรียนราชนันทาจารย์ สามเสนวิทยาลัย๒ ประกาศจัดตั้งเมื่อวันที่ 30 เมษายน 2539 โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ในขณะนั้น เป็นโรงเรียนที่หลวงปู่ผล อกฺกโชติหรือพระราชนันทาจารย์ ได้บริจาคที่ดินจำนวน 5 ไร่ ในซอยสะพาน99 ริมคลองเปรมประชากร ในปลายปีการศึกษา 2537 ให้สร้างโรงเรียนมัธยมศึกษา ชื่อโรงเรียนจึงมีชื่อ "ราชนันทาจารย์" อยู่ในชื่อของโรงเรียนแห่งนี้ เป็นต้นมา
เป็นหนึ่งในโรงเรียนที่พี่น้องประชาชนทุกหมู่เหล่าร่วมกันก่อตั้ง ตามนโยบายปฏิรูปการศึกษาของฯพณฯสุขวิช รังสิตพลรัฐมนตรีว่าการกระทรวงศึกษาธิการ ประกาศจัดตั้งเมื่อวันที่ 30 เมษายน 2539พร้อมกับอีกหลายโรงเรียนที่ก่อตั้งด้วยวิธีเดียวกันอาทิเช่น โรงเรียนคอนสาวิทยา โรงเรียนขอนแก่นวิทยายน ๒ (สมาน สุเมโธ) โรงเรียนศิลาทองพิทยาสรรค์ โรงเรียนหัวเรือพิทยาคม
ปลายปีการศึกษา 2537 พระราชนันทาจารย์
เจ้าอาวาสวัดเวตวันธรรมาวาส บริจาคที่ดินจำนวน 5 ไร่ ซึ่งตั้งอยู่บนถนนประชาชื่น ซอยสะพาน99 ริมคลองเปรมประชากร
ให้สร้างโรงเรียนมัธยมศึกษาโดยให้ นายชลอ บุญก่อ โรงเรียนนนทรีวิทยา ทำหน้าที่เลขานุการ ปลัดกระทรวงศึกษาธิการ (ดร.โกวิทวรพิพัฒน์)
ใขณะนั้นเป็นผู้ประสานงานและเปิดดำเนินการเป็นโรงเรียนมัธยมศึกษาสาขาโรงเรียนสามเสนวิทยาลัย ในปีการศึกษา 2538 รับนักเรียนชั้น ม.1 รุ่นแรกโดยใช้อาคารฝึกอบรมครูหน่วยศึกษานิเทศก์ เป็นสถานที่ตั้งโรงเรียนชั่วคราว แต่ที่ดินดังกล่าวนั้น ต้องร่วมมือกับกองสลากฯ จ่ายค่าขนย้ายให้ชาวบ้านในชุมชนสลัมซึ่ง ที่ตั้งของโรงเรียนในปัจจุบัน เป็นจำนวนเงินหลายแสน
ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ประกาศแต่ตั้งโรงเรียนอย่างเป็นทางการตามคำสั่งของกระทรวงศึกษาธิการ ในวันที่ 30 เมษายน 2539 และโรงเรียนยังได้รับพระมหากรุณาธิคุณจากพระบาทสมเด็จพระเจ้าอยู่หัวให้ใช้ชื่ออาคารเรียนพิเศษว่า อาคารเฉลิมพระเกียรติปีกาญจนาภิเษกพระบาทสมเด็จพระเจ้าอยู่หัว พร้อมทั้งให้เชิญตราสัญลักษณ์ งานฉลองศิริราชสมบัติ 50 ปีประดิษฐ์ที่สมเด็จพระญาณสังวร สมเด็จพระสังฆราช สกลมหาสังฆปริณายก เสด็จวางศิลาฤกษ์อาคารดังกล่าว ในวันที่ 21 พฤศจิกายน 2539
- ในปี พ.ศ. 2540 ได้รับมอบที่ดินจาก พระราชนันทาจารย์ องค์อุปถัมภ์โรงเรียน ได้มอบที่ดินส่วนตัวเพื่อแก้ปัญหาการจราจรที่เกิดขึ้นในอนาคต เพิ่มอีก 197 ตารางวา
- ในปี พ.ศ. 2541 โรงเรียนได้รับงบประมาณสนับสนุนจาก สำนักงานสลากกินแบ่งรัฐบาล จำนวนเงิน 12,000,000 บาท(สิบสองล้านบาทถ้วน) เพื่อก่อสร้างอาคารกาญจนาภิเษก ใช้เป็นอาคารห้องสมุด และห้องพยาบาล
- ปีการศึกษา 2543 พระราชนันทาจารย์ ได้มอบที่ดินเพิ่มเติมอีก 13 ตารางวา
- ปีการศึกษา 2547 โรงเรียนได้งบประมาณก่อสร้างอาคารเอนกประสงค์ 5 ชั้น จำนวน 30,000,000 บาท (สามสิบล้านบาทถ้วน) พระราชนันทาจารย์ องค์อุปถัมภ์โรงเรียน วางศิลาฤกษ์อาคารเอนกประสงค์ 5 ชั้น และมณฑปหลวงพ่อสัมฤทธิ์ พระพุทธรูปประจำโรงเรียน วันที่ 23 มิถุนายน 2547
- วันที่ 29 ตุลาคม 2547 สำนักสลากกินแบ่งรัฐบาล สนับสนุนเงินจำนวน 30,000,000 บาท โดย คณะกรรมการพิจารณาโครงการเพื่อสาธารณประโยชน์ จากรายได้โดยออกสลากพิเศษ กรมบัญชีกลาง กระทรวงการคลัง ส่งมอบเช็คธนาคารกรุงไทยจำกัด(มหาชน) สาขาย่อยกระทรวงการคลัง เลขที่ CH.X 2894533 ลงวันที่ 26 ตุลาคม 2547 ในการจัดซื้อที่ดินเพิ่มอีก 3 ไร่ 114.9 ตารางวา เพื่อสร้างสนามกีฬาเอนกประสงค์โดยได้รับความอนุเคราะห์จากสมาชิกวุฒิสภากรุงเทพมหาคร เขตบางซื่อ (ท่านชัชวาลย์ คงอุดม) ในการประสานติดต่อผู้บริหารระดับต่าง ๆ ของฝ่ายรัฐบาล
- วันที่ 28 ธันวาคม 2549 ดรงเรียนได้รับพระมหากรุณาธิคุณ พระราชทานชื่ออาคารเอนกประสงค์ว่า "อาคารเฉลิมพระเกียรติ สมเด็จพระนางเจ้าฯ พระบรมราชินีนาถเนื่องในโอกาสพระราชพิธีเฉลิมพระชนมพรรษา 6 รอบ 12 สิงหาคม 2547 ในการนี้สมเด็จพระเทพรัตนราชนุดาฯ สยามบรมราชกุมารี เสด็จพระราชดำเนินเป็นองค์ประธานเปิดอาคารเรียนหลังใหม่
อดีต – ปัจจุบัน
ดวงประทีปเหนืออักษรย่อชื่อโรงเรียนภายในวงกลม มีปรัชญาของโรงเรียนและคำแปลเขียนล้อมวงกลมรอบนอก
และชื่อโรงเรียนในแถบโบว์ปลายพลิ้วรูปครึ่งวงกลมที่ส่วนล่างสุด
ประเภทห้องเรียน.
ระดับชั้นมัธยมศึกษาตอนต้น (ม.1-ม.3).
ห้องเรียนโครงการพิเศษ (MEP) (ห้อง 1)
ห้องเรียนปกติ (ห้อง 2-9)
ระดับชั้นมัธยมศึกษาตอนปลาย (ม.4-ม.6).
แผนการเรียนโครงการพิเศษ (MEP) (ห้อง 1)
แผนการเรียนวิทยาศาสตร์-คณิตศาสตร์ (ห้อง 2-3)
แผนการเรียนคณิตศาสตร์-ภาษาอังกฤษ (ห้อง 4-5)
แผนการเรียนภาษาต่างประเทศ (ภาษาจีน,ภาษาญี่ปุ่น,(ภาษาฝรั่งเศส ปิดทำการเรียนการสอน ปี 2560)) (ห้อง 6)
บทเพลงประจำสถาบัน.
บทเพลงประจำสถาบัน "มาร์ช ราชนันทาจารย์ สามเสนวิทยาลัย ๒"
เนื้อร้อง-ทำนอง"พรพิรุณ" จังหวะ Grand March 90" เนื้อเพลง “ราชนันทาจารย์ สามเสนวิทยาลัย ๒ โรงเรียนเรามิเป็นรองผู้ใดให้ใครเหยียดหยัน” ธงเราสีชมพูเขียวแทนความหมายเดียวคือความผูกพัน กลมเกลียวสามัคคีมั่นโชติช่วงชัชวาลย์ดุจเทพสรรค์สร้าง กัลปพฤกษ์ช่อชมพู สวยหรูใบเขียวสะอาง ชมพูความหมายหลายทางกระจ่างภาคภูมิชื่นชม มีอำนาจเด่นดังในสังคม สีเขียวพลังรื่นรมย์เยือกเย็นเหมาะสมเป็นขุมทรัพย์ทางปัญญา “เหล่าราชนันทาจารย์ สามเสนวิทยาลัย ๒ มีความรักใคร่ปรองดุจดังพี่น้องร่วมอุทรมารดา” มีองค์หลวงพ่อสัมฤทธิ์ให้เคารพกราบไหว้บูชา สทธา สาธุ ปฏิฐิตา คือปรัชญาจำใส่ใจ ไม่ว่าดนตรีกีฬา เทคโนโลยีทั้งหลาย อาชีพเสริมอีกมากมายได้ร่ำเรียนไว้เพิ่มพูนปัญญา อันคุณลักษณะพวกเราคือใฝ่รู้ใฝ่เรียน นานา ศึกษาขยันและตรงเวลา กตัญญูและอดทน “ลูกราชนันทาจารย์ รักระเบียบวินัยทุกคน” พวกเราสายเลือดชมพูเขียว สามัคคีกลมเกลียวเป็นหนึ่งเดียวร่วมกมล สถานกล่อมเกลาเยาวชน ไม่เลือกชาติ เชื้อชั้นชน มีหรือจนมีสิทธิ์เทียมกัน ที่นี้ราชนันทาจารย์ ให้เป็นวิทยาทาน แก่ลูกหลานด้วยจิตรใฝ่ฝัน “ที่นี้ต้องสร้างบุคคลสำคัญ ซึ่งเกิดมาร่วมสร้างสรรค์บ้านเมืองให้พัฒนา”
คณะสีในอดีต 5 คณะสีดังต่อไปนี้ โดยตั้งชื่อเป็นเมืองต่างๆในประเทศไทย ปัจจุบันได้มีการเปลี่ยนแปลงชื่อคณะ เมื่อปี ๒๕๖๓.
ีกีฬาสีภายใน.
กีฬาสีภายในได้มีการจัดขึ้นครั้งแรกตั้งแต่ปีการศึกษาแรกเรื่อยมาจนมาถึงปีการศึกษา 2551 ต่อมาในปีการศึกษา 2552 ได้เปลี่ยนชื่อการแข่งขันกีฬาสีภายในเป็น "กัลปพฤกษ์เกมส์" ซึ่งจะจัดในปลายปีของทุกปี การแข่งขันกีฬาแต่ละประเภทจะมีขึ้นก่อนวันงานกีฬาสีเพื่อหาผู้ชนะ ในวันกีฬาสีนั้นจะมีการเดินขบวนพาเหรด ตั้งแต่บริเวณหน้าวิทยาลัยเทคโนโลยีวิมลบริหารธุรกิจ มายังสนามกีฬาอเนกประสงค์ของโรงเรียน จากนั้นจะเริ่มพิธีเปิดการแข่งขัน เมื่อพิธีเปิดสิ้นสุดลงจะมีการประกวดท่ากายบริหารประกอบเพลง ต่อด้วยการประกวดสแตนด์เชียร์ในภาคเช้า-ภาคบ่าย สลับกับการการมอบเหรียญรางวัลแก่นักกีฬาที่ชนะเลิศทุกประเภท นอกจากนี้ยังมีกิจกรรมอื่นๆเช่น การแข่งขันฟุตซอลของอาจารย์ (บางครั้ง)
หลวงพ่อสัมฤทธิ์ เป็นพระศักดิ์สิทธิ์ หน้าตักกว้าง ๗ นิ้ว สูง ๑๒ นิ้ว ชาวบ้านเคารพนับถือว่าเป็นพระคู่บ้านของชาวบางซื่อ เดิมนั้นท่านถูกฝังอยู่ใต้ดิน ทางทิศเหนือของอุโบสถวัดเวตวันธรรมาวาส(วัดเซิงหวาย) มาช้านาน วันหนึ่งท่านได้มาเข้าฝัน ว่าถ้าอยากให้บ้านเมืองสงบสุขก็ให้นำท่านขึ้นมาสักการบูชา เหตุการณ์นั้นเกิดขึ้นเมื่อใดไม่แจ้งชัด แต่วัดนี้มีอายุราวต้นกรุงรัตนโกสินทร์ และประเพณีแห่เรือชักพระวัดเซิงหวาย ก็สืบเนื่องมานับร้อยปี
นายชนินทร์ จันมา (ศิษย์เก่ารุ่นที่ 1) วิศวกรรมศาสตร์บัณฑิต(เกียรตินิยมอันดับ 2) จุฬาลงกรณมหาวิทยาลัย ชนะเลิศ หุ่นยนต์กู้ภัยระดับประเทศและระดับนานาชาติ
นางสาวอาภารัตน์ ครองรุ่งโรจน์ (อั้ม)(ศิษย์เก่ารุ่นที่ 4) ได้รับตำแหน่ง ขวัญใจช่างภาพและนักเรียน-ครู ในการประกวดนางนพมาศ ปี 2548
สตีฟ มาร์ติน
สตีเฟน เกลน "สตีฟ" มาร์ติน  เกิดเมื่อวันที่ 14 สิงหาคม ค.ศ. 1945 เป็นนักแสดง ดาราตลก นักเขียน ผู้เขียนบท โปรดิวเซอร์ภาพยนตร์ นักดนตรี และนักแต่งเพลง ชาวอเมริกัน เขาเติบโตในเมืองเล็ก ๆ ที่ชื่อ การ์เดนโกล์ฟ ในเซาท์แคลิฟอร์เนีย ที่เขาได้รับอิทธิพลในการทำงานที่ดิสนีย์แลนด์และน็อตส์เบอร์รีฟาร์ม และทำงานมายากล และแสดงตลก ที่งานเล็ก ๆ ในแถบนั้น งานในอดีตของเขาที่สร้างชื่อเสียงให้กับเขาคืองานเป็นนักเขียนให้กับ "Smothers Brothers Comedy Hour" และต่อมาได้รับเชิญใน "Tonight Show" อยู่บ่อยครั้ง
ในคริสต์ทศวรรษ 1970 มาร์ตินแสดงตลกไร้สาระเป็นประจำ ก่อนที่จะทัวร์ในระดับประเทศ ในคริสต์ทศวรรษ 1980 ได้แสดงในสแตนด์-อัปคอเมดี เขาประสบความสำเร็จในการเป็นนักแสดง นักเขียนบท นักเปียโน นักเล่นบันโจ เขายังได้รับรางวัลเอมมี รางวัลแกรมมี่และ รางวัลอเมริกันคอเมดี
อัล-กุรอาน
คริสท็อฟ วัลทซ์
คริสท็อฟ วัลทซ์ (; เกิดวันที่ 4 ตุลาคม พ.ศ. 2499) เป็นนักแสดงชาวออสเตรีย เป็นที่รู้จักจากบทบาท พันเอก ฮันส์ ลันดา ในภาพยนตร์เรื่อง "ยุทธการเดือดเชือดนาซี" ซึ่งเขาได้รับรางวัลออสการ์ สาขานักแสดงสมทบชายยอดเยี่ยมในงานประกาศผลรางวัลออสการ์ ครั้งที่ 82 เขายังได้รับรางวัลนักแสดงสมทบจากนิวยอร์กฟิล์มคริติกเซอร์เคิล รางวัลนักวิจารณ์ภาพยนตร์สังคมบอสตัน รางวัลสมาคมนักวิจารณ์ภาพยนตร์ลอสแอนเจลิส และรางวัลลูกโลกทองคำ รวมถึงรางวัลแซกอวอร์ด หลังจากบทบาทนี้แล้ว วัลทซ์มีผลงานเรื่อง "หน้ากากแตนอาละวาด" ร่วมกับเซธ โรเกน เจย์ โช และคาเมรอน ดิแอซ โดยรับบท Chudnofsky ผู้ร้ายของเรื่อง
ในวันที่ 4 ธันวาคม พ.ศ. 2557 ได้มีการเปิดเผยว่าวัลทซ์จะรับบทเป็น ฟรันทซ์ โอเบอร์เฮาเซอร์ ตัวร้ายหลักใน "องค์กรลับดับพยัคฆ์ร้าย" ภาพยนตร์ลำดับที่ 24 ในชุดเจมส์ บอนด์
เจเรมี เรนเนอร์
เจเรมี ลี เรนเนอร์  เกิดเมื่อวันที่ 7 มกราคม ค.ศ. 1971 เป็นนักแสดงชาวอเมริกันและนักดนตรี เขาปรากฏในบทสมทบในภาพยนตร์ในคริสต์ทศวรรษ 2000 และเป็นที่รู้จักมากขึ้นในการแสดงภาพยนตร์สงครามเรื่อง "The Hurt Locker" ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม
ในปี 2011 เราจะรู้จักภาพยนตร์ชื่อดัง ซึ่งเจเรมี่ เรนเนอร์มารับบท วิลเลียม แบรนท์ นักวิเคราะห์ และเป็นทีมเดียวกับพระเอกในเวลาต่อมา
ในต้นปี ค.ศ. 2012 เจเรมี เรนเนอร์รับบทเป็นมือธนูของหน่วยชิลด์จากภาพยนตร์ฟอร์มยักษ์ The Avengers รับบทเป็น เจ้าหน้าที่คลินท์ บาร์ตัน หรือ Hawkeye และตามมาติดๆกับ The Bourne Legacy และ
The Avengers ( Hawkeye)
วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เป็น 1 ใน 4 วิทยาลัยของ มหาวิทยาลัยศรีนครินทรวิโรฒ โดยมี วิทยาลัยนานาชาติเพื่อศึกษาความยั่งยืน วิทยาลัยนวัตกรรมสื่อสารสังคม และ วิทยาลัยโพธิวิชชาลัย (ทุกวิทยาลัยมีสถานะเทียบเท่าคณะ)
พ.ศ. 2547 วิทยาลัยนวัตกรรมสื่อสารสังคม ได้รับความเห็นชอบจากสภามหาวิทยาลัยศรีนครินทรวิโรฒ ในการประชุมครั้งที่ 5/2549 อนุมัติให้จัดตั้งขึ้น โดยในการจัดตั้งมีเจตนารมณ์ที่จะขยายบทบาทการสร้างดุลยภาพ ในเรื่องการสื่อสาร (Communication and Media) ในสังคมตลอดจนการสร้างและพัฒนาบุคลากร ที่สามารถควบคุมและเท่าทัน การเปลี่ยนแปลง ของ เทคโนโลยีสารสนเทศและการสื่อสารที่มีบทบาทต่อสังคมและชีวิตทั้งนี้ โดยอาศัยมิติ คิดที่ต่างไปจากเดิม กล่าวคือ วิทยาลัยนวัตกรรมสื่อสารสังคม จะเป็นองค์กรด้านการศึกษา และวิจัยที่มีรากฐานจากการบูรณาการศาสตร์ ด้านการสื่อสาร เทคโนโลยีสารสนเทศและคอมพิวเตอร์ การจัดการเชิงธุรกิจ ศิลปะ เข้าด้วยกัน เพื่อสร้างมิติองค์ความรู้ที่ทัน สำหรับยุคสมัยมากยิ่งขึ้น โดยเหตุที่เชื่อว่าหากเราสามารถสร้างสมดุลและบูรณาการให้เกิดขึ้นได้แล้ว เราจะสามารถพัฒนาสื่อเหล่านั้นให้เป็นเครื่องมือในการสร้างสรรค์ประโยชน์แก่สังคม ได้มากมาย โดยรูปแบบการเรียนการสอนเป็นแบบ 2 ภาษา (ภาษาไทย และ ภาษาอังกฤษ)
ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559 นั้น ได้มีการแบ่งหน่วยงานในวิทยาลัยนัวตกรรมสื่อสารสังคมเป็น 5 หน่วยงาน ดังนี้
ในช่วง 5 ปีแรก นิสิตในชั้นปีที่ 1 เรียนที่ มศว องครักษ์ อำเภอองครักษ์ จังหวัดนครนายก นิสิตชั้นปีที่ 2-4 เรียนที่ มศว ประสานมิตร ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร
เมื่อวันที่ 27 ธันวาคม พ.ศ. 2554 มหาวิทยาลัยได้ประกาศให้ตั้งแต่ปีการศึกษา 2555 เป็นต้นไป นิสิตทุกชั้นปีของวิทยาลัยนวัตกรรมสื่อสารสังคม เรียนที่มหาวิทยาลัยศรีนครินทรวิโรฒ ประสานมิตร
ไม้กลายเป็นหิน
ต้นแกะแห่งทาทารี